Na osnovu člana 16 stav 1, članova 50 i 52 Zakona o spomen obilježjima (“Sl.list Crne Gore” br. 40/08 ,40/11 i 02/17), člana 12 stav 2 tačka 12, i člana 31 Statuta Opštine Tivat (“Sl.list RCG –opštinski propisi”, br 40/04, 26/06, “Sl.list Crne Gore “ br. 12/11, 21/11, 03/13), OdlukeSkupštine Opštine Tivat o usvajanju Programa podizanja spomen obilježja u opštini Tivat za 2017. godinu (“Sl.list Crne Gore-Opštinski propisi”,br. 28/17, od 30.06.2017.g.), uz prethodno pribavljenu saglasnost Ministarstva kulture Crne Gore, br. UPI 01-139/3, od 03.08.2017. godine, Skupština Opštine Tivat, na sjednici dana \_\_\_\_\_\_\_2017. godine donijela je

**ODLUKU**

**o davanju statusa spomen- obilježja spomen ploči sa tekstom o podršci radnika Arsenala pobuni mornara u Boki 1918. godine Tivat**

Član 1

Spomen ploči sa tekstom o podršci radnika Arsenala pobuni mornara u Boki 1918. godine Tivat daje se status spomen- obilježja.

Član 2

Spomen ploča podignuta je 10.09.1989. godine od strane Mornaričko tehničkog remontnog zavoda “Sava Kovačević” Tivat.

Član 3

Postavljeni spomen objekt (mramorna spomen ploča sa uklesanim tekstom), dimenzija 98x76 cm, predstavlja spomen obilježje kojim se čuva uspomena na značajni događaj –štrajk radnika Arsenala kao podršku ustanku mornara u Boki 01.02.1918.g.- povodom pedesetogodišnjice Oktobarske revolucije.

Član 4

Spomen obilježje nalazi se u Tivtu, u Zbirci pomorskog naslijeđa-Adriatic Marinas.

Član 5

Na spomen ploči nalazi se tekst sljedećeg sadržaja:

“ Pridružujući se ustanku mornara u Boki I II 1918.godine radnici vojnopomorskog Arsenala u Tivtu proglasiše sveopšti štrajk nadahnuti idejama Oktobarske revolucije .

P. Povodom 50 godišnjice Oktobarske revolucije

Obnovljena povodom 100-te godišnjice MTRZ “Sava Kovačević” u Tivtu 10.09.1989.g.”

Član 6

Rok i uslovi za podizanje spomen – obilježja predviđeni članom 20 tačka 6 Zakona o spomen obilježjima ne mogu se odrediti, jer se radi o spomen obilježju podignutom bez odobrenja nadležnog organa poslije 15. novembra 1971. godine.

Član 7

Obveznik održavanja spomen obilježja je Adriatic Marinas-Zbirka pomorskog naslijeđa.

Član 8

O sprovođenju ove Odluke staraće se organ lokalne uprave nadležan za poslove kulture.

Član 9

Ova Odluka stupa na snagu osmog dana od dana objavljivanja u “Službenom listu Crne Gore-Opštinski propisi”.

Broj:\_\_\_\_\_\_\_\_\_\_\_

Tivat, \_\_\_\_\_\_\_\_\_\_\_2017. godine

SKUPŠTINA OPŠTINE TIVAT

Predsjednik,

Ivan Novosel

**OBRAZLOŽENJE**

**Pravni osnov**

Pravni osnov za donošenje ove Odluke sadržan je u članu 16, stav 1 Zakona o spomen obilježjima (“Službeni list Crne Gore”, broj 40/08 , 40/11 i 02/17), kojim je propisano da Skupština Opštine, u skladu sa Programom podizanja spomen-obilježja, uz prethodnu saglasnost nadležnog organa donosi Odluku o podizanju spomen obilježja, članu 20 pomenutog Zakona, koji sadrži odredbe odluke, te članovima 50 i 52 istog Zakona kojima je propisano, da se objekti podignuti kao spomen-obilježja poslije 15. novembra 1971.godine, bez odobrenja nadležnog organa, smatraju bespravno podignutim, ali im se može dati status spomen-obilježja po postupku propisanim ovim zakonom. Članom 31 Statuta Opštine Tivat (“Sl.list RCG –opštinski propisi”, br 40/04, 26/06, “Sl.list Crne Gore “ br. 12/11, 21/11, 03/13), propisano je da Skupština Opštine Tivat donosi, između ostalog, propise i druge opšte akte.

**Razlozi za donošenje**

Spomen ploči posvećenoj štrajku radnika Arsenala, kao podrška ustanku mornara u Boki 01.02.1918.godine, povodom 50.godišnjice Oktobarske revolucije, daje se status spomen-obilježja, u znak čuvanja uspomene na ovaj značajni događaj.

Prijedlog .Odluke o podizanju spomen – obilježja, spomen ploče sa tekstom o podršci radnika Arsenala pobuni mornara u Boki 1918. godine Tivat, urađen je u skladu sa Programom podizanja spomen – obilježja na teritoriji opštine Tivat za 2017. godinu, a odnosi se na davanje statusa spomen - obilježja.

Program podizanja spomen - obilježja dobio je saglasnost Ministarstva kulture, br. 01-923/5 od 27.04.2017.godine, a Skupština Opštine Tivat na sjednici održanoj dana 20.06.2017. godine donijela je Odluku o usvajanju Programa podizanja spomen -obilježja u opštini Tivat za 2017.godinu broj 0304-663-235.